মেহরাব হোসেন অপি
মেহরাব হোসেন (জন্ম: ২২ সেপ্টেম্বর, ১৯৭৮) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও, বাংলাদেশ দলের পক্ষে একদিনের আন্তর্জাতিকে প্রথম সেঞ্চুরি করার কৃতিত্বের অধিকারী তিনি। দলে তিনি মূলতঃ ব্যাটসম্যান হিসেবে দায়িত্ব পালন করেন। ‘অপি’ ডাকনামে পরিচিত মেহরাব ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন। ঘরোয়া ক্রিকেটে ঢাকা বিভাগের প্রতিনিধিত্ব করছেন।